text: Lindved samler ind til de efterladte børn
  21 april 2010 kl. 15.38
  Facebook-gruppe samler penge til de 3 drenge og deres bedsteforældre.
  Lokalsamfundet i Lindved står sammen om at hjælpe de tre børn, der nu er ladt tilbage efter at deres mor blev dræbt, og deres far efterfølgende blev sigtet for drabet.
  Blandt andet bliver der nu samlet penge ind til børnene.
  Torsdag den 15. april mistede de tre drenge i skolealderen deres mor - hun blev dræbt af skud fra et haglgevær.
  Dagen efter blev drengenes far fængslet sigtet for drabet.
  En ifølge politiet ganske almindelig dansk familie.
  Den tragiske begivenhedr chokerede indbyggerne i Lindved.
  Derfor har nogle af dem nu lavet indsamlingen på facebook, som skal hjælpe med til at få de 3 drenge videre i livet.
  